Ηράκλειο, 10-07-2024

Αριθμ. Πρωτ. : 955

**ΕΛΛΗΝΙΚΗ ΔΗΜΟΚΡΑΤΙΑ**

**ΕΛΛΗΝΙΚΟ ΜΕΣΟΓΕΙΑΚΟ ΠΑΝΕΠΙΣΤΗΜΙΟ**

**ΣΧΟΛΗ ΕΠΙΣΤΗΜΩΝ ΥΓΕΙΑΣ**

**ΤΜΗΜΑ ΝΟΣΗΛΕΥΤΙΚΗΣ**

|  |  |  |
| --- | --- | --- |
| Ταχ. Δ/νση | : | 71410 Εσταυρωμένος |
| Πληροφορίες | : | Α. Κλωναρίδης |
| Τηλέφωνο | : | 2810-379264 |
| E-mail | : | antkl@hmu.gr |

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΓΙΑ ΤΗΝ ΠΡΟΣΛΗΨΗ ΕΝΤΕΤΑΛΜΕΝΩΝ ΔΙΔΑΣΚΟΝΤΩΝ**

**ΣΤΟ ΤΜΗΜΑ ΝΟΣΗΛΕΥΤΙΚΗΣ ΤΗΣ ΣΧΟΛΗΣ ΕΠΙΣΤΗΜΩΝ ΥΓΕΙΑΣ**

**ΤΟΥ ΕΛΛΗΝΙΚΟΥ ΜΕΣΟΓΕΙΑΚΟΥ ΠΑΝΕΠΙΣΤΗΜΙΟΥ**

**Ο Αντιπρόεδρος του Τμήματος Νοσηλευτικής λαμβάνοντας υπόψη:**

1. Τις διατάξεις των άρθρων 30, 64 και 173 του νόμου 4957/2022 (Α’ 141) όπως έχει τροποποιηθεί και ισχύει,
2. Τις διατάξεις του άρθρου 23 του νόμου 4610/2019 (Α’ 70),
3. Τη με αριθ. 169/Θ1/08-07-2024 απόφαση της Συνέλευσης του Τμήματος Νοσηλευτικής της Σχολής Επιστημών Υγείας του Ελληνικού Μεσογειακού Πανεπιστημίου,
4. Τη με αρ. πρωτ. 5010/Φ20/13.07.2023 ( (Υ.Ο.Δ.Δ. 681) διαπιστωτική πράξη του Πρύτανη του Ελληνικού Μεσογειακού Πανεπιστημίου με θέμα «Εκλογή Προέδρου και Αντιπροέδρου του Τμήματος Νοσηλευτικής της Σχολής Επιστημών Υγείας του Ελληνικού Μεσογειακού Πανεπιστημίου»,

# ΑΠΟΦΑΣΙΣΕ

την πρόσκληση εκδήλωσης ενδιαφέροντος σε θέσεις εντεταλμένων διδασκόντων**,** προκειμένου να καλυφθούν οι εκπαιδευτικές ανάγκες του Τμήματος Νοσηλευτικής της Σχολής Επιστημών Υγείας του Ελληνικού Μεσογειακού Πανεπιστημίου για το ακαδημαϊκό έτος 2024-2025 και για τη διδασκαλία των παρακάτω μαθημάτων στα αντίστοιχα γνωστικά αντικείμενα:

|  |  |
| --- | --- |
| **Γνωστικό αντικείμενο** | **Διδακτικό έργο** |
| **Βασικές Επιστήμες & Επιστήμες Ζωής Ι** | **1. Αναζήτηση Επιστημονικής Βιβλιογραφίας - Αρχές Επιστημονικής Συγγραφής και παρουσίασης**[Υποχρεωτικό μάθημα - Πρόγραμμα ΕΛΜΕΠΑ]  2 ώρες εργαστήριο - Α΄ εξάμηνο σπουδών |
| 2. **Κλινική Μικροβιολογία - Έλεγχος Λοιμώξεων**[Υποχρεωτικό μάθημα - Πρόγραμμα ΕΛΜΕΠΑ]2 ώρες θεωρία - Β΄ εξάμηνο σπουδών |
| **3. Βασικές αρχές Φαρμακολογίας στη Νοσηλευτική**[Υποχρεωτικό μάθημα - Πρόγραμμα ΕΛΜΕΠΑ]1. ώρες θεωρία - Γ΄ εξάμηνο σπουδών
 |
|  | **4.Επιδημιολογία**[Υποχρεωτικό μάθημα - Πρόγραμμα ΕΛΜΕΠΑ] 2 ώρες θεωρία - Δ΄ εξάμηνο σπουδών |
| **Βασικές Επιστήμες & Επιστήμες Ζωής ΙΙ** | **1.Ανατομία I**[Υποχρεωτικό μάθημα - Πρόγραμμα ΕΛΜΕΠΑ]  4 ώρες εργαστήριο - Α΄ εξάμηνο σπουδών |
| **2.Ανατομία ΙΙ**[Υποχρεωτικό μάθημα - Πρόγραμμα ΕΛΜΕΠΑ]2 ώρες θεωρία + 4 ώρες εργαστήριο - Β΄ εξάμηνο σπουδών |
| **3.Παθολογία**[Υποχρεωτικό μάθημα - Πρόγραμμα ΕΛΜΕΠΑ]2 ώρες θεωρία - Γ΄ εξάμηνο σπουδών |
|  | **4.Πρωτοβάθμια και κατ' οίκον Φροντίδα Υγείας**[Υποχρεωτικό μάθημα - Πρόγραμμα ΕΛΜΕΠΑ]2 ώρες θεωρία - ΣΤ΄ εξάμηνο σπουδών |
| **Νοσηλευτική Ι** | **1.Κοινοτική Νοσηλευτική I**[Υποχρεωτικό μάθημα - Πρόγραμμα ΕΛΜΕΠΑ]3 ώρες θεωρία + 3 ώρες φροντιστήριο - Β΄ εξάμηνο σπουδών**2.Διαπολιτισμική Νοσηλευτική**[Επιλογής Υποχρεωτικό μάθημα - Πρόγραμμα ΕΛΜΕΠΑ]2 ώρες θεωρία - Δ΄ εξάμηνο σπουδών**3.Αγωγή και Προαγωγή της Υγείας**[Υποχρεωτικό μάθημα - Πρόγραμμα ΕΛΜΕΠΑ]2 ώρες θεωρία - Ε΄ εξάμηνο σπουδών**4.Κοινοτική Νοσηλευτική II**[Υποχρεωτικό μάθημα - Πρόγραμμα ΕΛΜΕΠΑ]4 ώρες θεωρία - Ζ΄ εξάμηνο σπουδών |
| **Νοσηλευτική ΙΙ** | **1.Εισαγωγή στην Ψυχολογία**[Υποχρεωτικό μάθημα - Πρόγραμμα ΕΛΜΕΠΑ] 2 ώρες θεωρία - Α΄ εξάμηνο σπουδών**2.Συμβουλευτική – Επικοινωνία στη Νοσηλευτική**[Επιλογής Υποχρεωτικό μάθημα - Πρόγραμμα ΕΛΜΕΠΑ]2 ώρες θεωρία - Β΄ εξάμηνο σπουδών**3.Βιοηθική**[Επιλογής Υποχρεωτικό μάθημα - Πρόγραμμα ΕΛΜΕΠΑ]2 ώρες θεωρία - Δ΄ εξάμηνο σπουδών**4.Νοσηλευτική Ψυχικής Υγείας**[Υποχρεωτικό μάθημα - Πρόγραμμα ΕΛΜΕΠΑ]3 ώρες θεωρία + 2 ώρες φροντιστήριο - Ζ΄ εξάμηνο σπουδών |

Οι επιλεγέντες θα προσληφθούν με σύμβαση εργασίας ιδιωτικού δικαίου ορισμένου χρόνου στη βαθμίδα του Επίκουρου Καθηγητή με καθεστώς πλήρους ή μερικής απασχόλησης ανάλογα με το διδακτικό έργο που θα τους ανατεθεί. Οι ενδιαφερόμενοι πρέπει να είναι κάτοχοι διδακτορικού διπλώματος και θα διεξάγουν ερευνητικό και εργαστηριακό έργο σύμφωνα με το διδακτικό έργο που θα τους ανατεθεί. Το διδακτικό έργο παρέχεται υποχρεωτικά τις ημέρες και ώρες που αναγράφονται στο εγκεκριμένο ωρολόγιο πρόγραμμα του Τμήματος Νοσηλευτικής. Δεν επιτρέπεται η απασχόληση ως εντεταλμένων διδασκόντων φυσικών προσώπων που έχουν μία (1) από τις ακόλουθες ιδιότητες σύμφωνα με την παρ. 9, του άρθρου 173, του νόμου 4957/2022:

 α) Ομότιμοι Καθηγητές και αφυπηρετήσαντα μέλη Δ.Ε.Π. του οικείου ή άλλου Α.Ε.Ι. της ημεδαπής ή αλλοδαπής,

 β) μέλη Δ.Ε.Π., Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) των Α.Ε.Ι.,

 γ) ερευνητές και λειτουργικοί επιστήμονες ερευνητικών και τεχνολογικών φορέων του άρθρου 13Α του ν. 4310/2014 (Α’ 258) και λοιπών ερευνητικών οργανισμών,

 δ) συνταξιούχοι του ιδιωτικού ή ευρύτερου δημόσιου τομέα,

 ε) υπάλληλοι με σχέση δημόσιου δικαίου ή Ιδιωτικού Δικαίου Αορίστου Χρόνου σε φορείς του δημόσιου τομέα, όπως αυτός οριοθετείται στην περ. α) της παρ. 1 του άρθρου 14 του ν. 4270/2014,

 στ) φυσικά πρόσωπα που έχουν υπερβεί το εξηκοστό έβδομο (67ο) έτος της ηλικίας.

Το Πανεπιστήμιο δεν υποχρεούται να απασχολεί Εντεταλμένους Διδάσκοντες σε όλα τα προκηρυσσόμενα μαθήματα ή γνωστικά αντικείμενα. Οι προσλήψεις θα γίνουν με βάση τις εκπαιδευτικές ανάγκες του Ιδρύματος όπως αυτές θα έχουν διαμορφωθεί το ακαδημαϊκό έτος 2024-2025. Η πρόσληψη των υποψηφίων που θα επιλεγούν τελεί υπό την αίρεση ότι το Υπουργείο Παιδείας, Θρησκευμάτων και Αθλητισμού θα διαθέσει τις απαιτούμενες πιστώσεις στο Ελληνικό Μεσογειακό Πανεπιστήμιο. Η σύναψη ή μη συμβάσεων καθώς και ο αριθμός αυτών, επαφίεται στην πλήρη διακριτική ευχέρεια του Πανεπιστημίου, αποκλειόμενης οποιασδήποτε αξιώσεως των ενδιαφερομένων.

Η υποβολή αίτησης στο πλαίσιο της παρούσας πρόσκλησης ενδιαφέροντος σημαίνει την ανεπιφύλακτη αποδοχή των όρων της Πρόσκλησης. Καλούνται οι ενδιαφερόμενοι που διαθέτουν τα νόμιμα προσόντα να καταθέσουν τα παρακάτω δικαιολογητικά (έντυπα ή ψηφιακά):

1. Τυποποιημένη αίτηση,
2. Αστυνομική ταυτότητα (δύο όψεις),
3. Βιογραφικό σημείωμα,
4. Ευκρινή αντίγραφα των τίτλων σπουδών. Σε περίπτωση που οι τίτλοι σπουδών έχουν χορηγηθεί από ΑΕΙ της αλλοδαπής θα πρέπει να φέρουν τις νόμιμες θεωρήσεις, να συνοδεύονται από επίσημες μεταφράσεις και ακολουθείται η διαδικασία της παρ. 4 του άρθρου 304 του νόμου 4957/2022 (Α΄141),
5. Αντίγραφο διδακτορικής διατριβής,
6. Βεβαίωση απόδειξης διδακτικής εμπειρίας στην Τριτοβάθμια Εκπαίδευση, στο ίδιο ή σε άλλο ΑΕΙ,
7. Αντίγραφα ερευνητικών εργασιών,
8. Βεβαίωση απογραφής από τον e-ΕΦΚΑ,
9. Υπεύθυνη δήλωση (μέσω της υπηρεσίας gov.gr) ότι δεν εμπίπτουν σε κανένα από τα προαναφερόμενα κωλύματα της παρ. 9, του άρθρου 173, του νόμου 4957/2022. Για υπαλλήλους ορισμένου χρόνου φορέων του Δημοσίου Τομέα, όπως αυτός οριοθετείται στην περ. α της παρ. 1 του άρθρου 14 του ν. 4270/2014 (Α’ 143), ισχύει το άρθρο 127 του ν. 4957/2022 (141 Α’).
10. Πιστοποιητικό γεννήσεως στο οποίο θα αναγράφεται ο τρόπος και ο χρόνος κτήσης της ελληνικής ιθαγένειας. Προκειμένου για πολίτες κρατών - μελών της Ευρωπαϊκής Ένωσης, πιστοποιητικό της αρμόδιας αρχής του κράτους, την ιθαγένεια του οποίου έχει ο υποψήφιος.

Οι πολίτες κρατών – μελών της Ε.Ε. οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών Ελληνικού Α.Ε.Ι. ή απολυτήριο Ελληνικού Λυκείου ή εξαταξίου Γυμνασίου ή πιστοποιητικό ελληνομάθειας Γ1 επιπέδου από το Κέντρο Ελληνικής Γλώσσας, από το οποίο θα αποδεικνύεται η πλήρης γνώση και άνετη χρήση της Ελληνικής γλώσσας.

Επιπρόσθετα, όσοι υποψήφιοι επιλεγούν πρέπει να προσκομίσουν άμεσα στη Γραμματεία του Τμήματος γνωματεύσεις (α) Παθολόγου ή Γενικού Ιατρού και (β) Ψυχιάτρου, είτε του δημοσίου είτε ιδιωτών που να πιστοποιούν την υγεία τους, προκειμένου να ασκήσουν τα καθήκοντα της αντίστοιχης θέσης. Επίσης, η υπηρεσία θα αναζητήσει αυτεπαγγέλτως τα παρακάτω δικαιολογητικά:

1. Πιστοποιητικό οικογενειακής κατάστασης

2. Αντίγραφο ποινικού μητρώου δικαστικής χρήσης και

3. Πιστοποιητικό αρμόδιου Στρατολογικού Γραφείου (τύπου Α) από το οποίο να προκύπτει ότι ο υποψήφιος δεν έχει στρατολογικές ή χρηματικές υποχρεώσεις ή ότι έχει απαλλαγεί νόμιμα από αυτές.

Ενστάσεις μπορούν να κατατίθενται στη Γραμματεία του Τμήματος Νοσηλευτικής της Σχολής Επιστημών Υγείας του Ελληνικού Μεσογειακού Πανεπιστημίου εντός πέντε (5) ημερολογιακών ημερών από την ανάρτηση των αποτελεσμάτων της κρίσης των υποψηφίων στην ιστοσελίδα του Τμήματος. Οι ενδιαφερόμενοι, οι οποίοι υποβάλλουν τα ανωτέρω δικαιολογητικά στο πλαίσιο της παρούσας διαδικασίας, αποδέχονται την επεξεργασία των προσωπικών τους δεδομένων που αναφέρονται σε αυτά και θα πρέπει να δηλώσουν το ενδιαφέρον τους, υποβάλλοντας σχετική αίτηση με τα απαραίτητα δικαιολογητικά, μέχρι 22-07-2024, στη Γραμματεία του Τμήματος στη διεύθυνση:

Τμήμα Νοσηλευτικής

Σχολή Επιστημών Υγείας

Ελληνικό Μεσογειακό Πανεπιστήμιο

71410 Εσταυρωμένος

Ηράκλειο Κρήτης

Τηλέφωνο Επικοινωνίας: +30 2810 379264

e-mail: secretariat-nurs@hmu.gr

Υπόψιν

κου Κλωναρίδη Αντωνίου

Η παρούσα προκήρυξη να αναρτηθεί στο πρόγραμμα ΔΙΑΥΓΕΙΑ και στον ιστότοπο του τμήματος

Νοσηλευτικής.

Ο Αντιπρόεδρος του Τμήματος

Κωνσταντίνος Γιακουμιδάκης

Αναπλ. Καθηγητής

\*Η υπογραφή έχει τεθεί στο πρωτότυπο που παραμένει στο αρχείο του φορέα